සෞඛ්‍ය ක්ෂේත්‍රය පූර්ණ ප්‍රතිසංවිධාන කිරීමට පියවර ගන්නා බව සෞඛ්‍ය ඇමැති මෛත්‍රීපාල සිරිසේන මහතා පවසයි.සෞඛ්‍ය ක්ෂේත්‍රයේ තිබෙන ගැටලු පිළිබඳව පී.බී. ජයසුන්දර කමිටු වාර්තාව මේ වන විට සෞඛ්‍ය අමාත්‍යාංශයට ලැබී ඇති බව කී ඇමැතිවරයා එම වාර්තාවට අනුව මෙම ක්ෂේත්‍රය පූර්ණ ප්‍රතිසංවිධානගත කරන බවද කීවේය.වෛද්‍ය හා හෙඳ ගැටලුවලට පමණක් සීමා නොවී සෑම ක්ෂේත්‍රයක්ම ආවරණය වන පරිදි ප්‍රතිසංවිධාන කටයුතු සිදු කරන බවද ගුණාත්මක සෞඛ්‍ය සේවාවක් ගොඩනැඟීමට වත්මන් රජය කැපවී සිටින බවද මෛත්‍රීපාල සිරිසේන මහතා වැඩිදුරටත් කීවේය.